8 หลักทรัพย์ติด Cash Balance ยาวถึง 3 มิ.ย.59
ตลท.จับ HYDRO,QTC,T,T-W3 ติด Cash Balance เริ่ม16 พ.ค. สิ้นสุด 3 มิ.ย.59 ขณะที่ขยายช่วงดำเนินการ AJD,AJD-W1,AJD-W2,TMI 
16 พ.ค. 2559

ตลาดหลักทรัพย์แห่งประเทศไทย (ตลท.) ประกาศรายชื่อหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ บริษัท ไฮโดรเท็ค จำกัด (มหาชน) หรือ HYDRO ,บริษัท คิวทีซี เอนเนอร์ยี่ จำกัด (มหาชน) หรือ QTC   
อีกทั้งบริษัท ไทยบริการอุตสาหกรรมและวิศวกรรม จำกัด (มหาชน) หรือ T ,ใบสำคัญแสดงสิทธิในการจองซื้อหุ้นสามัญ ของบริษัท ไทยบริการอุตสาหกรรมและวิศวกรรม จำกัด (มหาชน) ครั้งที่ 3 หรือ T-W3 โดยให้มีผลวันที่ 16 พ.ค. 2559 สิ้นสุดวันที่ 3 มิ.ย. 2559
ขณะที่ขยายช่วงดำเนินการบริษัท คราวน์ เทค แอดวานซ์ จำกัด (มหาชน) หรือ AJD ,ใบสำคัญแสดงสิทธิในการจองซื้อหุ้นสามัญ ของบริษัท คราวน์ เทค แอดวานซ์ จำกัด (มหาชน) ครั้งที่ 1 หรือ AJD-W1,ใบสำคัญแสดงสิทธิในการจองซื้อหุ้นสามัญ ของบริษัท คราวน์ เทค แอดวานซ์ จำกัด (มหาชน) ครั้งที่ 2 หรือ AJD-W2,บริษัท ธีระมงคล อุตสาหกรรม จำกัด (มหาชน) หรือ TMI โดยให้มีผลตั้งแต่วันที่ 16 พ.ค. 2559 สิ้นสุดวันที่ 3 มิ.ย. 2559